Kezdő madarász képzés – Hajdúnánás

Ha szeretnél bepillantást kapni a madarak világába és elsajátítani a madármegfigyelés alapjait jelentkezz képzésünkre.

A képzés időpontja:

A szükséges tudásanyag elsajátítása és a közös terepi gyakorlás érdekében a képzést két egymást követő hétvégi napon, szombat-vasárnap szervezzük.

2023. október 21. (szombat) – elmélet

2023. október 22. (vasárnap) – gyakorlat terepen

Ki tartja a képzést?

A kétnapos képzést a Tiszavasvári Helyi Csoport lelkes önkéntesei tartják, akik évek óta madarásznak, a helyi csoport programjainak szervezői és a madarak védelmével is aktívan foglalkoznak.

A képzés helye és a résztevők száma:

Az elméleti képzés helyszíne: Hajdúnánás, Bocskai István Általános Iskola Magyar utcai tagintézménye (kis épület)

A gyakorlati képzés, a terepi nap helyszíne: Hajdúnánás, téglagyári halastavak és Keleti-főcsatorna

A részvevők száma korlátozott 20 fő. A képzés 5 fő jelentkezés esetén indul.

A képzés programja:

I. (elméleti) nap - 09:00-15:00:

Résztvevők bemutatkozása, a képzési tematika ismertetése,

Kik is azok a madarászok: Miért éppen a madarak, a madarászat típusai, a hazai madártan és az MME,

Hogyan kezdjek bele: Felszerelések, ruházat, biztonság, etika, megfigyelések rögzítése,

Ismerkedés a madarakkal: Életmód, testfelépítés, földrajzi elterjedés, előfordulás

Ismerkedés a madárhatározóval: Madártest részei, jelek, szimbólumok, fogalmak, az elterjedési térkép, A keresett faj megtalálásának titka, a határozó felépítése, rendszertan, határozási alaptechnikák, közös gyakorlás.Az elméleti napon természetesen szüneteket is tartunk majd, és az előadásokat bemutató anyagokkal tesszük színesebbé.

II. (terepi) nap - 9:00-14:00:

Vezetett madármegfigyelés a képzés résztvevőivel, az előző napon tanult elmélet átültetése a gyakorlatba

Közös madarászat, közös gyakorlás - madárhatározás, fotózásA képzés ára:

MME tagok számára (érvényes tagkártyával rendelkezők) 20 000 Ft/képzés (2 nap).

Nem tagok számára 28 000 Ft/képzés (2 nap).A tagság a képzésre jelentkezéssel párhuzamosan is elindítható, így az érdeklődő a kedvezményes tagi árat veheti igénybe.

A jelentkezés módja:

2023. október 16-ig az alábbi űrlap kitöltésével: https://forms.gle/iw6YTeut5kFWCL1e8Az űrlap kitöltése után felvesszük a jelentkezővel a kapcsolatot és tudatjuk a befizetés menetét.Lemondás esetén a képzési díjat sajnos nem áll módunkban visszafizetni.Csak olyan jelentkezést áll módunkban elfogadni, ami a teljes képzés két napjára szól.A jelentkezéseket a beérkezés sorrendjében tudjuk fogadni, amennyiben határidő előtt betelik a létszám, a jelentkezéseket lezárjuk.

Amit érdemes magaddal hozni:

Jegyzetfüzet, írószerszám,

Madárhatározó – ha van,

Távcső, fényképezőgép – ha van, érdemes (főleg a terepi napra) elhozni.

Sajtókapcsolat:

* Orbán Zoltán, a Madártávlat magazin főszerkesztője
* orban.zoltan@mme.hu

Eredeti tartalom: Magyar Madártani és Természetvédelmi Egyesület

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/6160/kezdo-madarasz-kepzes-hajdunanas/